CELEX: 32000R1616
Language: bg
Date: 2000-07-24 00:00:00
Title: Регламент (ЕО) № 1616/2000 на Комисията от 24 юли 2000 година за изменение на Регламент (ЕИО) № 94/92 за определяне на подробни правила за прилагане на режима за внос от трети страни, предвиден в Регламент (ЕИО) № 2092/91 на Съвета

Важна правна забележка

|

32000R1616

Официален вестник n° L 185 , 25/07/2000 стр. 0062 - 0063 специално чешко издание глава 15 том 05 стр. 119  - 120 специално испанско издание глава 15 том 05 стр. 119  - 120 специално унгарско издание глава 15 том 05 стр. 119  - 120 специално литвийско издание глава 15 том 05 стр. 119  - 120 LV.ES глава 15 том 05 стр. 119  - 120 MT.ES глава 15 том 05 стр. 119  - 120 PL.ES глава 15 том 05 стр. 119  - 120 SK.ES глава 15 том 05 стр. 119  - 120 специално словенско издание глава 15 том 05 стр. 119  - 120

		20000724Регламент (ЕО) № 1616/2000 на Комисиятаот 24 юли 2000 годиназа изменение на Регламент (ЕИО) № 94/92 за определяне на подробни правила за прилагане на режима за внос от трети страни, предвиден в Регламент (ЕИО) № 2092/91 на СъветаКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕИО) № 2092/91 на Съвета от 24 юни 1991 г. относно биологичното производство на земеделски продукти и неговото означаване върху земеделските продукти и храните [1], последно изменен с Регламент (ЕО) № 1437/2000 на Комисията [2], и по-специално член 11, параграф 1 от него,като има предвид, че:(1) Член 11, параграф 1 от Регламент (ЕИО) № 2092/91 постановява, че продуктите, които са внесени от трета страна, могат да бъдат пускани на пазара, само когато са с произход от трета страна, която е включена в списък, съставен в съответствие с критериите, определени в член 11, параграф 2 от Регламент (ЕИО) № 2092/91. Списъкът е представен в приложението към Регламент (ЕИО) № 94/92 на Комисията [3], последно изменен с Регламент (ЕО) № 548/2000 [4].(2) Аржентина и Швейцария внесоха в Комисията молба за разширяване на продуктовите категории, включени в списъка, предвиден в член 11, параграф 1 от Регламент (ЕИО) № 2092/91, за да бъдат включени животните и животинските продукти. Те предоставиха информацията, която се изисква съгласно член 2, параграф 2 от Регламент (ЕИО) № 94/92.(3) В резултат от проучването на тази информация и проведените впоследствие разговори с органите на страните беше направено заключението, че в тези страни правилата, уреждащи производството и инспекцията на животни и животински продукти са еквивалентни на правилата, определени в Регламент (ЕИО) № 2092/91. Очакват се обаче определени доказателства от страна на аржентинските органи и по тази причина еквивалентността относно животните и животинските продукти се ограничава до период от шест месеца.(4) Израел се обърна към Комисията с молба за изменение на условията за включването ѝ в списъка, за да се разреши вносът на биологично произведени суровини. Израел предостави информацията, която се изисква съгласно член 2, параграф 5 от Регламент (ЕИО) № 94/92. В резултат от проучването на предоставената информация беше направено заключението, че изискванията са еквивалентни на тези, които произтичат от законодателството на Общността.(5) Мерките, предвидени в настоящия регламент, са в съответствие със становището на комитета, посочен в член 14 от Регламент (ЕИО) № 2092/91.ПРИЕ НАСТОЯЩИЯ РЕГЛАМЕНТ:Член 1Приложението към Регламент (ЕИО) № 94/92 се изменя по отношение на Аржентина, Израел и Швейцария, както е посочено в приложението към настоящия регламент.Член 2Настоящият регламент влиза в сила на 24 август 2000 г.Настоящият регламент е задължителен в своята цялост и се прилага пряко във всички държави-членки.Съставено в Брюксел на 24 юли 2000 година.За КомисиятаFranz FischlerЧлен на Комисията[1] ОВ L 198, 22.7.1991 г., стр. 1.[2] ОВ L 161, 1.7.2000 г., стр. 62.[3] ОВ L 11, 17.1.1992 г., стр. 14.[4] ОВ L 67, 15.3.2000 г., стр. 12.--------------------------------------------------20000724ПРИЛОЖЕНИЕАРЖЕНТИНА1. Продуктови категории:а) непреработени зърнени продукти, животни и непреработени продукти от животински произход по смисъла на член 1, параграф 1, буква а) от Регламент (ЕИО) № 2092/91, с изключение на:- животни и продукти от животински произход, които носят или са предвидени да носят указания за преминаване към биологично производство;б) преработени селскостопански зърнени и животински продукти, предназначени за консумация от човека по смисъла на член 1, параграф 1, буква б) от Регламент (ЕИО) № 2092/91, с изключение на:- животински продукти, които носят или е предвидено да носят указания за преминаване към биологично производство.2. Произход: Продукти от категория 1 а), както и органично произведени съставки в продукти от категория 1 б), които са произведени в Аржентина.3. Инспекционни органи: Instituto Argentino para la Certificación y Promoción de Productos Agropecuarios Orgánicos SRL (Argencert) и Organización Internacional Agropecuaria (OIA).4. Органи, издаващи сертификати: посочените в точка 3.5. Краен срок на включване за зърнени култури и зърнени продукти: 30 юни 2003 г. Краен срок на включване за животни и животински продукти: 28 февруари 2001 г.ИЗРАЕЛТочка 2 от текста, който се отнася до Израел, се заменя със следния текст:"Произход: Продукти от категория 1 а) и биологично произведени съставки в продукти от категория 1 б), които са произведени в Израел или са внесени в Израел:- или от Европейската общност,- или от трета страна в рамките на режим, който е признат за еквивалентен в съответствие с разпоредбите на член 11, параграф 1 от Регламент (ЕИО) № 2092/91."ШВЕЙЦАРИЯ1. Продуктови категории:а) непреработени зърнени продукти, животни и непреработени животински продукти по смисъла на член 1, параграф 1, буква а) от Регламент (ЕИО) № 2092/91, с изключение на:- продукти, произведени през периода на преминаване към биологично производство, както е посочено в член 5, параграф 5 от посочения регламент,- продукти от пчеларство;б) преработени селскостопански зърнени продукти и продукти от животински произход, предназначени за консумация от човека по смисъла на член 1, параграф 1, буква б) от Регламент (ЕИО) № 2092/91, с изключение на:- продуктите, посочени в член 5, параграф 5 от посочения регламент, които съдържат съставка със селскостопански произход, произведена по време на периода на преминаване към биологично производство;- продукти, които съдържат продукти от пчеларство, произведени в Швейцария, измежду съставките от биологично производство.2. Произход: Продукти от категория 1 а) и биологично произведени съставки в продукти от категория 1 б), които са произведени в Швейцария или са внесени в Швейцария:- или от Европейската общност,- или от трета страна в рамките на режим, който е признат за еквивалентен в съответствие с разпоредбите на член 11, параграф 1 от Регламент (ЕИО) № 2092/91,- или от трета страна, за която държава-членка на ЕО е приела, в съответствие с разпоредбите на член 11, параграф 6 от Регламент (ЕИО) № 2092/91, че същият продукт е произведен и проверен в тази страна съгласно същите изисквания, каквито са приети от държавата-членка на ЕО.3. Инспекционни органи: Institut für Marktökologie (IMO), bio.inspecta AG и Schweizerische Vereinigung für Qualitäts-und Management-Systeme (SQS).4. Органи, издаващи сертификати: посочените в точка 3.5. Краен срок на включване: 31 декември 2002 г.--------------------------------------------------